২০১৪-১৫ শ্রীলঙ্কা ক্রিকেট দলের নিউজিল্যান্ড সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৬ ডিসেম্বর, ২০১৪ তারিখ থেকে ২৯ জানুয়ারি, ২০১৫ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে ২টি টেস্ট ও ৭টি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। নিউজিল্যান্ড টেস্টে ২-০ এবং ওডিআইয়ে ৪-২ ব্যবধানে সিরিজ জয় করে। সফরের পরপরই দলটি ঐ অঞ্চলে ২০১৫ সালের ক্রিকেট বিশ্বকাপে অংশগ্রহণের জন্য অবস্থান করবে। ২০১১ সালে ক্রাইস্টচার্চে প্রচণ্ড ভূমিকম্পের পর হ্যাগলে ওভালে প্রথমবারের মতো বৃহৎ ক্রীড়ানুষ্ঠানের আয়োজন করা হয়।